CELEX: 32017R0636
Language: sl
Date: 2017-03-30 00:00:00
Title: Izvedbena uredba Komisije (EU) 2017/636 z dne 30. marca 2017 o uvrstitvi določenega blaga v kombinirano nomenklaturo

5.4.2017   
               
               
                  SL
               
               
                  Uradni list Evropske unije
               
               
                  L 91/4
               
            IZVEDBENA UREDBA KOMISIJE (EU) 2017/636
      z dne 30. marca 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 30. marca 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Zaponki se uporabljata kot zaskočni mehanizem za varnostne pasove. Vsaka zaponka sestoji iz kovinskega zaskočnega mehanizma, plastičnega ohišja, tekstilnega traku, kovinskih povezovalnih elementov in električnega senzorja, ki oddaja zvočni signal, kadar varnostni pasovi v vozilu niso pripeti, pa bi morali biti.
                     V skupni sestavi izdelka po masi posameznih elementov ogljikovo jeklo predstavlja 56 %, plastika 21 %, tekstil 13 % in drugi materiali 10 %.
                     Gre za element sistema varnostnih pasov, ki se na primer uporablja za sedeže motornega vozila.
                     Glej sliko (*1).
                  
                  
                     8308 90 00 
                  
                  
                     Uvrstitev opredeljujejo splošna pravila 1, 3(b), 4 in 6 za razlago kombinirane nomenklature, opomba 3 k oddelku XV ter besedilo oznak KN 8308  in 8308 90 00 .
                     Izdelek ima objektivne značilnosti zaponke, saj deluje kot zaskočni mehanizem.
                     Uvrstitev pod tarifno številko 8301  kot ključavnice iz navadnih kovin je izključena, saj izdelek ni pritrjevalna priprava, ki se odpira ali zapira s ključem ali kombinacijo črk ali številk, niti električna ključavnica (glej tudi pojasnjevalne opombe harmoniziranega sistema k tarifni številki 8301 ).
                     Uvrstitev pod tarifno številko 8302  kot okovje, pribor (fitingi) in podobni izdelki iz navadnih kovin za karoserije je izključena, ker izdelek ni del karoserije vozila, ampak je del sistema varnostnih pasov.
                     Uvrstitev pod tarifno številko 8708  kot del varnostnega pasu je prav tako izključena, ker navedena tarifna številka zajema varnostne pasove vozil iz tarifnih številk od 8701  do 8705 , ne pa tudi njihovih sestavnih delov.
                     Uvrstitev pod tarifno podštevilko 8708 21  kot nekompletni varnostni pasovi je prav tako izključena, ker je izdelek le eden od elementov kompletnega varnostnega pasu (ki sestoji iz petih glavnih delov: zaponk, navijal, pritrdišč, tkanine in vpenjalnih ploščic) ter torej v predstavljenem stanju nima bistvene značilnosti kompletnega ali končanega izdelka.
                     Izdelek, ki ga po njegovih objektivnih lastnostih in značilnostih ni mogoče uvrstiti pod posamezno tarifno številko, je po svojih objektivnih značilnostih in lastnostih vendarle najbliže zaponkam s tarifno številko 8308 . Izdelek je zato treba uvrstiti pod oznako KN 8308 90 00  kot zaponke iz navadnih kovin.
                  
               
            
         
            (*1)  Slika je samo informativne narave.